Manden er tidligere dømt for vold og er i øjeblikket prøveløsladt. Men ifølge Midt- og Vestjyllands Politi forhindrede det ham ikke i at knalde en knytnæve i hovedet på en mandlig bilist. Den 28-årige er fra Randers, og han kørte ifølge politiet rundt med nogle piger, som han skulle sætte af et sted i Skive. Tilsyneladende var hans kørsel så tøvende, at en mand i en anden bil fattede mistanke til ham. Manden fulgte efter bilen og ringede også til politiet for at berette om det mistænkelige forhold. Men den 28-årige bemærkede til sidst "skygningen" og i Frederiksgade steg han ud af bilen, og gik ifølge sigtelsen hen til den efterfølgende bil, hvor han langede et knytnæveslag ind gennem vinduet. /ritzau/

Opsummering:
Det kniber åbenbart med at styre temperamentet for en 28-årig mand, der mandag bliver fremstillet i grundlovsforhør efter et overfald i Skive.